b"\n_START_ARTICLE_\nIngeborg Hymander\n_START_PARAGRAPH_\nJohanna Eunika Ingeborg Hymander (14. tammikuuta 1865, Helsinki \xe2\x80\x93 19. syyskuuta 1938) oli aikansa keskeinen suomalainen pianopedagogi. _NEWLINE_H\xc3\xa4nen is\xc3\xa4ns\xc3\xa4 oli kirkkomuusikko Johan Hymander ja veljens\xc3\xa4 urkujenrakentaja Josef Hymander, joka johti Lahden urkutehdasta 1902\xe2\x80\x931909. Ingeborg Hymander opiskeli Helsingin musiikkiopistossa 1883\xe2\x80\x931887 ja Saksassa opettajinaan Hans Bischoff, Karl Klindworth, Eugen d'Albert ja Rudolf Breithaupt. Hymander opetti Helsingin musiikkiopistossa, josta tuli 1924 Helsingin konservatorio pianonsoittoa 1889\xe2\x80\x931936 ja pianopedagogiikkaa 1906\xe2\x80\x931936. Musiikkiopiston alkeiskoulun tarkastajana h\xc3\xa4n toimi 1889\xe2\x80\x931924. H\xc3\xa4n teki yhdess\xc3\xa4 Aline Ahlforsin kanssa oppikirjan Pianonsoiton alkeiskurssi I\xe2\x80\x93III (1906) ja kirjoitti oppikirjan Nuori pianonsoiton opettaja, pianonsoiton opetuksesta (WSOY 1924)."